Danvez Bro-C'hall

Danvez Bro-C'hall (Matière de France e galleg) pe c'hoazh « Kelc'hiad karolingat » (Cycle carolingien) a vez lavaret eus danvez al lennegezh ma konter troioù-kaer kompagnuned Karl Veur.
An danvez-se a zo anezhañ an holl vojennoù eus Bro-C'hall pe eus Kornogeuropa : Italia ha Bro-Saoz dreist-holl, hag eus Lec'hlenn ivez, skrivet pe e galleg krennamzerel pe e yezhoù all.

Tudennoù
Setu tudennoù brudetañ danvez Bro-C'hall :
Charlemagn, pe Karl-Veur, an impalaer brezelour ;
Roland, an haroz, niz d'an impalaer ;
an dug Naymes de Bavière ;
an arc'heskob Turpin ;
Olivier (skoedour), skoedour an impalaer ;
Ogier an Danad, marc'heg ;
an Daouzek Par ;
Aymeri de Narbonne
Fierabras, ur Sarrazin ;
Bayard (marc'h), marc'h gell hud ar Pevar Mab Emon, a vo roet e anv d'ur bern kezeg e Breizh-Izel;
Oberon, a awenas Shakespeare.

Danvez Bro-C'hall war an diwezhadoù 
Goude marevezh ar c'hurwerzioù (chansons de geste) ne varvas ket danvez Bro-C'hall. Brudet eo an oberennoù italianek awenet ganto, re Matteo Maria Boiardo, ha Ludovico Ariosto, hag un toullad re all disteroc'h o brud. Ar barzhonegoù Orlando innamorato ("Roland en karantez") hag Orlando furioso ("Roland droug ennañ") zo awenet gant ar chansons de geste. Ha ganto eo e voe awenet goude Edmund Spenser pa skrivas The Faerie Queene,Giardina, Henry. "Mad with Desire (Kind Of)", The Paris Review, June 24, 2014 petra bennak ma n'eo ket Danvez Bro-C'hall da vat, dre ma c'hoarvez an istor en ur vro a faltazi.

Danevelloù all a gaver en norseg, gant Karlamagnus Saga skrivet en  e Norge;Ker, W.P., "Metrical Romances, 1200–1500", The Cambridge History of English and American Literature Vol. I, (1907–21) hag ennañ un deverrañ eus penndanevelloù ar c'helc'hiad. E gwirionez, a-raok advrud mojenn Arzhur en  e oa ken bras all brud Danvez Bro-C'hall.

Skiant-faltazi
Bihanoc'h eo brud Danvez Bro-C'hall el lennegezh skiant-faltazi eget hini Danvez Breizh. 
 L. Sprague de Camp ha Fletcher Pratt o deus diazezet unan eus istorioù Harold Shea (The Castle of Iron) er bed-se L. Sprague de Camp & Fletcher Pratt, The Castle of Iron, New York Gnome Press, 1950, .
 Poul Anderson en deus skrivet Three Hearts and Three Lions a zo gwiriziennet en danvez-se Poul Anderson, Three Hearts and Three Lions, Ace, 1984, .
 Il cavaliere inesistente, romant italianek gant Italo Calvino e 1959 Italio Calvino, Il cavaliere inesistante, Mondadori, 2010, .

Notennoù

Pennadoù kar
 Danvez Roma
 Danvez Breizh
 Mojenn Arzhur

Rummad:Lennegezh ar Grennamzer